**«Болашаққа бағдар: рухани жаңғыру»**

 Аз көрген жоқ, өмірден Атам азап,

 Енді, енді басталар өмір ғажап.

 Жасай берсін Нұрсұлтан Назарбаев

 Ұрпақ берер есімі- Ата Қазақ!

 Мен Елбасымыздың бұл мақаласын оқи отырып, егеменді елеміздің бүгіні мен болашағы айқын көрсетілген, еліміздің дамуына аса зор үлес қосатын нақты жоспар, адастырмас бағдар деп айта аламын. Елімізде әлеуметтік-экономикалық саяси реформалардың жүзеге асуы осы мақалаға рухани арқау болған. Еліміздің дамуы, өрлеп, өркендеуі, дамыған елдер қатарынан көрінуі, елдің жағдайының жақсаруы- алаш даласындағы кешегі өткен ЭКСПО- 2017 көрмесі айқын дәлелі.

 Барлық әлем елдері, барлық тәуелсіз ұлы мемлекеттеріміз ғасырлар бойында рухани жаңғырып, жаңарып отырады. Ал осы рухани жаңғырумыз бен жаңаруымызда -білімнің маңызы өте зор. Дүниені тану, білімге талпыну әрбір адамның есейген дәуірінен, аңсап қараған түбегейлі ісінің бірі болып келеді. Егер бұл талпыну болмаса, әрбір адам білімге, еңбекке үңіле қарамаса, тек аңша қарын тойдырып, ұйқымен уақыт өткізсе, ешбір ілгері басу- өрлеу де болмас. Халық пен халықты, адам мен адамды теңестіретін нәрсе ол- білім. Рухани жаңғырып, болашаққа бағдар алуымыз үшін ең алдымен бізге- білім қажет. Білімнің санынан көрі сапасы маңыздырақ. Бұл салада мұғалімдердің рөлі – өте ерекше. Көп нәрсені біле тұра, ең маңызды нәрсені білмеу- білімді пайдасыз етеді. Білімді ұрапақ – еліміздің болашағы.

 Ұлттық салт- дәстүр, ұлттық мәдениет сақталмаса, ешқандай жаңғыру болмайды. Алға басу үшін ұлттың дамуына кедергі болатын өткеннің кертартпа тұстарынан бас тартуымыз керек. Дінімізді, өткен тарихымызды барлығын сақтай және құрметтей отырып, болашаққа жол бастауымыз керек.

 Сонымен қатар, үштұғырлы тіл саясаты, латын графикасына көшуіміз барлығы еліміздің жарқын болашағы үшін жүргізілуде. Көп тілді білген адам ештеңеден ұтылмайды. Заман талабына сай бәсекелестікке қабілетті болу үшін тілдерді міндетті түрде білуіміз керек. Мақалада мақсатқа жету үшін біздің санамыз ісімізден озып жүруі тиіс делінген яғни одан бұрын жаңғырып оты­руы тиіс. Бұл саяси және экономикалық жаң­ғыру­ларды толықтырып қана қоймай, олардың өзегіне айналады. Елбасымыз тарих беттерін саралай отырып, Қазақстанның болашағы үшін, алдағы уақытта өркендеген, өрелі ел болуымыз үшін қазақтың қандай болуы керектігін баяндаған. Бәскелестік қабілеті жоғары, білімді ел болуымыз өзіміздің қолымызда. Болашақта еліміздің табысты болуы жердің табиғи қорынан емес, бәсекелестік қабілеттің жоғары дәрежесінде болғанда ғана біз алып, күшті ел бола аламыз.

 Біз өзіміздің ұлттық құндылықтарымызды сақтап және ескере отырып, қоршаған орта, әлемде болып жатқан жаңалықтарды қабылдай білуіміз қажет. Ұрпақтарымызды саналы, тәрбиелі, білімді, рухты мықты патриот етіп тәрбиелеуіміз керек. Осындай ұрпақтарымыз тәрбиелену үшін елбасымыздың «Болашаққа бағдар: рухани жаңғыру» мақаласындағы барлық айтылған құнды қасиеттер орындалуы қажет.

 Ұлттық рухсыз ұлт тәуелсіздігі болуы мүмкін бе? Ұлт азаттығы- ұлттық рухтың нәтижесі. Ал рухтың өзі ұлт азаттығы мен тәуелсіздігі алдында өсіп, дамиды, жеміс береді. Еліңнің ұлы болсаң, еліңе жаның ашыса, азаматтық намысың болса, қазақтың ұлттық жалғыз мемлекетінің нығайып- көркеюі жолында жан теріңді салып жүріп еңбек ет. Жердің де, елдің де иесі- өзіміз.Болашақтағы ел мен жердің иесі жастарымызды білімді, тәрбиелі, үш тілді білетін, саналы азамат болып өсетіндігін елестетіп көріңіз. Қандай ғажап болар еді.

 Елбасымыздың «Болашаққа бағдар: рухани жаңғыру» мақаласын әрбір Қазақстан азаматтары мен азаматшалары оқып, танысып, түсініп, еліміздің болашағы мен көркеюі үшін бұл бағдарлардың орындалуына өз үлестерімізді қосайық...